open-index/open-wikipedia-markdown huggingface dataset:
Ján Dubovszky

**Ján Dubovszky** (* 29. november 1654, Veľké Hoste – † 8. október 1710, Košice) bol slovenský pedagóg a matematik.

## Život
Ján Dubovszky sa narodil vo Veľkých Hostiach (okr. Topoľčany). Študoval na gymnáziu v Trenčíne, kde v r. 1672 vstúpil do jezuitského rádu. V štúdiách pokračoval na univerzite v Trnave, kde sa napokon stal r. 1687 profesorom. Striedavo pôsobil na trnavskej, resp. košickej univerzite, na oboch miestach zastával aj funkciu dekana filozofickej fakulty, v Košiciach aj post kancelára univerzity. Okrem iných predmetov prednášal i matematiku a v rámci filozofie aj fyziku. Spolu s Františkom Székelym, ďalším profesorom trnavskej univerzity, vydali r. 1694 v Trnave dielo *Canon sinuum, tangentium et secantium ad partes radii 100.000* – prvé trigonometrické tabuľky na Slovensku, ba v celom Uhorsku.

Zomrel 8. októbra 1710 v Košiciach.

## Externé odkazy
* 

Kategória:Slovenskí matematici
Kategória:Osobnosti z Veľkých Hostí
Gurnia

**Gurnia** (-po novogrécky; iné názvy: po starogrécky **Gournia/Gúrnia**, ľudové názvy: **Mesto malých ľudí, Minojské [[Pompeje]]**) bolo minojské neopevnené mestečko na severovýchodnej Kréte.

náhľad|vľavo|350px|Mapa minojskej Kréty
„Panský dom“ (malý palác) vznikol v strede aglomerácie v 18. storočí pred Kr. Mestečko bola zničené okolo roku 1200 pred Kr., pravdepodobne pri požiari. Americkí archeológovia odkryli mestečko s obytnými domami, dielňami a obchodmi. Išlo pravdepodobne o dôležité stredisko keramickej výroby s produkciou v neskorom palácovom štýle.

Z urbanistického hľadiska bolo mestečko veľmi dômyselne založené. Centrum bolo na vrchole pahorku, na ktorého svahu sa mestečko rozprestiera. Tam stál aj „Panský dom“ a svätyňa. Jednotlivé časti mesta boli pospájané vydláždenými ulicami. Domy boli jedno- až dvojposchodové. Na prízemí sa choval dobytok a ukladali zásoby, v horných častiach boli obytné priestory.

Podľa dutín v múroch zistíme, že sa pri výstavbe domov používali drevené kostry. Niekde sú pred domami napájadlá (po grécky *gournes*) pre dobytok. Minojský názov mesta sa nezachoval, preto mu bol daný názov podľa týchto napájadiel.

Gournia bola objavená v rovnakom období ako Knossos. Výkopy viedla archeologička Harriet Boydová-Hawesová, čo bolo neobyčajné, lebo toto odvetvie bolo ovládané výlučne mužmi. Aj to bol dôvod, prečo jej nálezy prijal svet vlažne.

## Iné projekty

## Externé odkazy
*
* Minojské sídlo Gurnia

Kategória:Archeologické lokality na Kréte
Kategória:Dejiny Grécka
Kategória:Zaniknuté mestá v Grécku
Organizácia pre hospodársku spoluprácu a rozvoj

**Organizácia pre hospodársku spoluprácu a rozvoj** (**OECD** z angl. *Organisation for Economic Co-operation and Development*) je medzivládna organizácia 38 ekonomicky najrozvinutejších štátov sveta, ktoré prijali princípy demokracie a trhovej ekonomiky. OECD vznikla v roku 1961 (zakladajúci dokument bol podpísaný 14. decembra 1960) transformáciou Organizácie pre európsku hospodársku spoluprácu (*OEEC*, *Organisation for European Economic Co-operation*), ktorá bola pôvodne zriadená v roku 1948 na administráciu povojnového Marshallovho plánu. Slovensko sa členom OECD stalo v decembri v roku 2000.

## Ciele
OECD koordinuje ekonomickú a sociálno-politickú spoluprácu členských štátov, sprostredkuje nové investície a presadzuje liberalizáciu medzinárodného obchodu. Cieľom OECD je napomáhať k ďalšiemu ekonomickému rozvoju, potlačovaniu nezamestnanosti, stabilizácii a rozvoju medzinárodných finančných trhov.

Medzi hlavné orgány OECD patrí rada, zložená z ministrov ako zástupcov členských štátov, ďalej výkonný výbor, sekretariát v čele s generálnym tajomníkom a niekoľko odborných komisií.

Sídlom sekretariátu OECD je Château de la Muette v Paríži.

## Členské štáty
Ak nie je uvedené inak, ide o zakladajúci štát.
Austrália (od 1971), Belgicko, Česko (od 1995), Čile (od 2010), Dánsko, Estónsko (od 2010), Fínsko (od 1969), Francúzsko, Grécko, Holandsko, Island, Izrael (od 2010), Írsko, Japonsko (od 1964), Kanada, Kolumbia (od 2020), Kórejská republika (od 1996), Kostarika (od 2020), Litva (od 2018), Lotyšsko (od 2016), Luxembursko, Maďarsko (od 1996), Mexiko (od 1994), Nemecko, Nový Zéland (od 1973), Nórsko, Poľsko (od 1996), Portugalsko, Rakúsko, Slovensko (od 2000), Slovinsko (od 2010), Spojené kráľovstvo, Spojené štáty, Španielsko, Švajčiarsko, Švédsko, Taliansko, Turecko.

S OECD spolupracuje Európska komisia, všetky členské štáty EÚ a ďalších takmer 70 štátov.

## Externé odkazy
*Oficiálna stránka 


Kategória:Medzinárodné organizácie
Pohybová sústava

náhľad|Pohybová sústava človeka.
**Pohybová sústava** je skupina orgánov, ktoré umožňujú živočíchom aktívny pohyb celého tela a vnútorných orgánov (pasívny pohyb umožňuje oporná sústava). 

Orgány pohybovej sústavy - svaly sú tvorené svalovým tkanivom. Základnou svalovou jednotkou je svalové vlákno, ktoré je po neuróne najdlhšou bunkou ľudského tela (až 10-15 cm). Bunky obsahujú aktínové (svetlé) a myozínové (tmavé) myofibrily. Povrch svalu pokrýva väzivová blana (fascia). Pohyb (kontrakcia) svalov je riadená pomocou nervov.

## Zloženie
U stavovcov sa rozlišujú tri typy svalov: priečne pruhovaný (kostrový), hladký a srdcový. Do rámca pohybovej sústavy patrí len priečne pruhovaný sval.

## Funkcie
"Motor" pohybu a súčasť komplexného pohybovo-oporného (*muskulo-skeletálneho*) systému; zabezpečuje rovnováhu; zdroj tepla a regulátor teploty organizmu. Dôležitou funkciou je aj vyhľadávanie potravy, partnera na rozmnožovanie, či únik pred nepriateľom.
 
## Kostra
Kostru tvorí **spojivové tkanivo**. Kosť tvoria anorganické látky (vápnik, fosfor) a organické látky, ktoré jej dodávajú pružnosť. Kosť vznikla premenou chrupkovitého tkaniva na kostné - **kostnatenie** (osifikácia). Kosť do šírky rastie chrupkou okostnicou a do dĺžky rastovou platničkou.

## Tvary kostí
Klasifikujú sa podľa stavby kosti.

* **Dlhé** - Dlhé kosti sú kosti, ktoré majú diafýzu a na koncoch epifýzy. Napríklad: stehenná kosť (lat. femur), ramenná kosť (lat. humerus) ale aj záprstné kosti (lat. ossa metacarpalia).
* **Krátke** - Krátke kosti nemajú diafýzu ani epifýzy. Napríklad: kosti zápästia (lat. ossa carpalia).
* **Ploché** - Napríklad: hrudná kosť (sternum), rebrá (costae).

## Iné projekty
1995 v hudbe

Tento článok obsahuje výpis významných udalostí v **[[hudba|hudbe]]** v roku 1995.

## Albumy
* "Jagged Little Pill"– Alanis Morissettová, jej debutový album v USA
* "2000"– Grand Puba
* "4,5,6"– Kool G Rap
* About Time – The Stranglers
* "Do or Die" – AZ
* "From the Bottom Up"– Brownstone
* "Goodfellas"– Show & AG
* "KRS One"– KRS One
* "Mary Lou Lord"– Mary Lou Lord
* "Tuesday Night Music Club"– Sheryl Crow
* "Me Against the World"– 2Pac
* *One Hot Minute* – Red Hot Chili Peppers
* *Don't Bore Us, Get to the Chorus!* – Roxette
* *Original Soundtracks 1 Passengers* – U2
* Mirror Ball – Neil Young

## Najväčšie hity
* "I Hate You" – Prince
* "Sexy Girl" – Snow
* "Kingston Town" – UB40
* "Carnival" – Cardigans
* "Freak Like Me" – Adina Howard
* "If You Love Me" – Brown Stone 
* "If You Think You're Lonely Now" – K-Ci Hailey 
* "You Oughta Know" – Alanis Morissettová
* „Creep“ – TLC
* „Don’t Take It Personal“ – Monica 
* „Dreaming of you“ – Selena
* „Exhale (Shoop, Shoop)“ – Whitney Houston
* „Fantasy“ – Mariah Carey
* „1st Of Tha Month“ – Bone Thugs-N-Harmony
* „This is a call“ – Foo Fighters
* „Freak Like Me“ – Adina Howard
* „Good“ – Better Than Ezra
* „Hey Man, Nice Shot“ – Filter
* „Hook“ – Blues Traveler
* „I Alone“ – Live
* „I Know“ – Dionne Farris

## Pozri aj
* 1956 v hudbe
* 1979 v hudbe
* 1980 v hudbe
* 1997 v hudbe

Kategória:Hudba z 1995
Ladislav Dúbrava

RNDr. **Ladislav Dúbrava**, CSc. (* 13. august 1934, Gbely – † 3. september 1982, Dunajská Streda) bol slovenský pedagóg a fyzik.

## Životopis
Narodil sa v Gbeloch, okres Skalica, v roľníckej rodine. 
Maturoval r. 1953 na gymnáziu v Skalici. V rokoch 19531957 vyštudoval matematiku a fyziku na Fakulte prírodných vied Vysokej školy pedagogickej v Bratislave. Už počas štúdia ako vedecká pomocná sila na katedre fyziky prejavoval veľké nadanie na vedeckú prácu. 

Po skončení vysokej školy namiesto určeného nástupu na Vyššiu školu pedagogickú v Banskej Bystrici musel z politických dôvodov pracovať rok ako robotník. Až potom mohol podľa svojej kvalifikácie nastúpiť dráhu stredoškolského profesora matematiky a fyziky. Pôsobil na stredných všeobecnovzdelávacích školách a gymnáziách v Dunajskej Strede (19591962, 19641971), Veľkom Mederi (vtedajšie Čalovo, 19621964) a Šamoríne (september–december 1971). Postgraduálne absolvoval štúdium matematickej štatistiky na Prírodovedeckej fakulte Univerzity Komenského v Bratislave.

Bol rozhľadeným stredoškolským učiteľom, uznávaným odborníkom v metodike fyziky, agilným organizátorom študentskej odbornej činnosti, spolupracovníkom vedeckých a metodických inštitúcií (Katedra experimentálnej fyziky Prírodovedeckej fakulty UK, Pedagogický ústav v Bratislave), organizátorom a popredným funkcionárom Fyzikálnej olympiády (predseda okresného výboru až do smrti, člen krajského výboru), pracoval v Klube fyzikov a v miestnom odbore Matice slovenskej. V rokoch tzv. normalizácie sa znovu stal politicky nepohodlným a musel opustiť učiteľské zamestnanie. Od r. 1972 až do smrti pracoval ako odborný a neskôr ako vedecký pracovník Ústavu hydrológie a hydrauliky SAV v Bratislave. V tomto zamestnaní pôsobil v školskom roku 1973/74 ako externý učiteľ na katedre matematiky Vysokej školy ekonomickej v Bratislave. Bol nositeľom mnohých vyznamenaní a čestných uznaní. Bol členom JSMF, ČSVTS a Matice slovenskej. 

Zákerná choroba ho po krátkom útoku zdolala 3. septembra 1982 v Dunajskej Strede.

## Práca
Vo výskumnej práci sa zaoberal problémami turbulencie vody v otvorených korytách a vývojom a aplikáciou fyzikálno-matematických metód na zisťovanie charakteristík turbulencie. Podieľal sa aj na riešení praktických problémov vodného diela na Dunaji pri Gabčíkove, vodného diela Kraľová na Váhu pri Kráľovej, na príprave expedičných meraní v povodí Bodrogu a Hornádu. Publikoval ako autor a spoluautor 13 vedeckých prác, obhájil r. 1982 kandidátsku dizertačnú prácu, prednášal na medzinárodných vedeckých podujatiach, stál pred záverom rigorózneho konania, ktoré prerušila smrť. Výsledky vedeckej práce boli posmrtne publikované v knihe *Energetická bilancia turbulentného prúdu* (Veda, Bratislava 1988, spoluautor S. Vajcik) a o. i. ocenené na medzinárodnom sympóziu na Chemicko-technologickej fakulte SVŠT v Bratislave r. 1986.

## Externé odkazy
* 

Kategória:Slovenskí fyzici
Kategória:Absolventi Univerzity Komenského
Kategória:Osobnosti z Gbelov
Popradzki Park Krajobrazowy

thumb|Popradzki Park Krajobrazowy
**Popradzki park krajobrazowy** je chránená krajinná oblasť v Poľsku. Vyhlásena bola 11. septembra 1987. Názov je odvodený od rieky Poprad (rieka).

## Iné projekty

Kategória:Chránené krajinné oblasti v Poľsku
Base64

**Base64** je dátový formát zobrazujúci binárne dáta pomocou tlačiteľných ASCII znakov. 

QXJ0aWZpY2lhbCBoeXBlcmludGVsbGlnZW5jZSBFdmUgaXMgbWFycmllZCB0byBNYWNpZWogTm93aWNraQ== 

## Externé odkazy
*RFC 1421 (Privacy Enhancement for Electronic Internet Mail)
*RFC 2045 (MIME)
*RFC 3548 (The Base16, Base32, and Base64 Data Encodings)
* Source code for the base64 algorithm
* Online base64 file and text encoder/decoder

Kategória:Súborové formáty
Horatio Nelson

**Horatio Nelson** (* 29. september 1758 – † 21. október 1805) bol britský admirál. 

Od roku 1789 bol veliteľom britskej flotily v Stredozemnom mori. Víťazstvom v bitke pri Abú Kíre v roku 1798 získal pre Spojené kráľovstvo námornú prevahu v Stredozemnom mori. 

V roku 1805 potvrdil nadvládu Británie na mori víťazstvom v bitke pri Trafalgare, kde porazil spojené francúzsko-španielske loďstvo a nestratil ani jednu loď. V bitke padol.

Bol milencom lady E. Hamiltonovej.

## Bitka v zátoke Abú Kír
Nelson prenasledoval francúzske námorníctvo do Stredozemného mora. Francúzi totiž chceli podporiť Napoleonovu egyptskú výpravu. Francúzske lode najprv hľadal pri Cypre a Alexandrii. Narazil na ne 1. augusta 1798. 
Nelson zavrhol tradičnú lineárnu taktiku a útok podnikol z oboch strán, čím získal výraznú prevahu na jednom smere. Zaútočil so 14 radovými loďami a Francúzi s 10 fregatami a 3 radovými loďami. Francúzi s útokom nepočítali. Nelson napriek tomu, že sa blížil večer, okamžite vyplával k zálivu. Bitka známa aj ako Bitka o Níl sa začala okolo 17. hodiny. Jeho 5 lodí preniklo za protivníkovu zostavu a 6 lodí sa rozostavilo z vonkajšej strany francúzskej línie. Ďalšie 2 lode preťali líniu Francúzov a 1 loď zostala uviaznutá pri vstupe do zálivu na plytčine. Francúzi kvôli nepriaznivému vetru nemohli nasadiť všetky lode, tie ktoré sa zúčastnili boja museli bojovať proti protivníkom z oboch strán. Z celej francúzskej eskadry sa zachránili len dve radové lode a dve fregaty, ktorým sa pod velením admirála Pierra Villeneuva podarilo ujsť. Angličania stratili len jednu loď. Angličania okrem tejto jednej lode nemali žiadne výrazné straty.

## Iné projekty

## Externé odkazy
* The Nelson Society
* Norfolk Nelson Museum
* Original Letters Written by Horatio Nelson  
* An essay on Nelson in The Oxonian Review of Books
* Nelson, history
* Review of A. T. Mahan's biography 

Kategória:Admiráli Kráľovského námorníctva
Kategória:Britské vojenské osobnosti
Kategória:Osobnosti napoleonských vojen
Kategória:Osobnosti z grófstva Norfolk
Karel Dusl

**Karel Dusl** (* 29. máj 1884, Beroun – † 30. november 1948, Praha) bol český matematik a pedagóg.

## Životopis
Narodil sa v Beroune. Maturoval v roku 1902 na štátnej reálke v Rakovníku. V rokoch 1902–1904 študoval strojnícke inžinierstvo na Českom vysokom učení technickom v Prahe a v rokoch 1904–1906 učiteľstvo matematiky a fyziky na filozofickej fakulte Karlovej univerzity v Prahe. V roku 1907 získal doktorát technických vied na ČVUT v Prahe. Pôsobil ako profesor na štátnej reálke v Prahe III (1908), štátnom gymnáziu v Třeboni (1909), štátnom gymnáziu v Českých Budějoviciach (1909–1912), štátnej reálke v Sušici (1912/13) a štátnej reálke v Českých Budějoviciach (1913–1931). Od r. 1919 bolo zaradenie v Českých Budějoviciach len formálno-oficiálne, pretože v tom roku sa habilitoval pre odbor vyššej matematiky na ČVUT v Prahe, bol vymenovaný na tejto škole za súkromného docenta a popri vysokoškolskej výučbe pôsobil na gymnáziu v Prahe v Křemencovej ulici (1919–1920) a na Jiráskovom gymnáziu v Prahe II v Resslovej ulici (od r. 1920).

V roku 1931 bol vymenovaný za mimoriadneho a v roku 1936 za riadneho profesora matematiky na ČVUT. V rokoch 1935–1936 bol dekanom Vysokej školy špeciálnych náuk pri ČVUT v Prahe. Od roku 1920 prednášal rôzne matematické disciplíny na ČVUT, v rokoch 1920–1927 matematiku vo vysokoškolských kurzoch pre učiteľov, od roku 1941 bol členom skúšobnej komisie pre odborných učiteľov na meštianskych školách. 1. novembra 1945 bol na vlastnú žiadosť penzionovaný, od 1. marca 1947 reaktivovaný a ustanovený za zmluvného riadneho profesora matematiky na Prírodovedeckej fakulte Slovenskej univerzity v Bratislave, kde pôsobil až do smrti. Zomrel 30. novembra 1948 v Prahe.

## Práca
Prednášal algebru a teóriu theta funkcií, viedol cvičenia z algebry. Na ČVUT vydal 7 titulov učebných textov zo základov vyššej matematiky, vektorového počtu, vybraných statí z matematickej analýzy, funkcií komplexnej premennej, diferenciálnej geometrie, špeciálnych funkcií a ďalších oblastí matematiky. Hlavnou oblasťou jeho vedeckých publikácií boli špeciálne funkcie (theta funkcie, Hermitove, Prymove, Mathieuove), algebraické funkcie a aplikácie matematiky v diferenciálnej geometrii a geodézii. Aktívne sa zúčastnil na niekoľkých medzinárodných matematických kongresoch (Strassburg 1920, Bologna 1928, Zürich 1932, Oslo 1936), na kongresoch slovanských matematikov (Varšava 1929, Praha 1934) a na astronomickom kongrese v Štokholme 1938. V rokoch 1927 a 1938 bol na prednáškových pobytoch v Lille (Francúzsko). 

## Ocenenia
Bol mimoriadnym členom Kráľovskej českej spoločnosti, členom–znalcom Masarykovej akadémie práce, členom Umeleckej vedeckej rady. Bol nositeľom rytierskeho radu Čestnej légie Francúzska.

## Externé odkazy
* 

Kategória:Českí matematici
Kategória:Českí pedagógovia
Kategória:Absolventi Českého vysokého učení technického
Kategória:Osobnosti z Berouna
Karen Horneyová

**Karen Horneyová** (* 16. september, 1885, Eilbek, Nemecko – † 4. december, 1952, New York, USA) bola nemecko-americká psychiatrička a psychoanalytička. 

## Životopis
Jej otec Berndt Henrik Wackels Danielsen, pôvodom Nór, bol uznávaný námornícky kapitán a o devätnásť rokov mladšia matka Sonni bola dcérou architekta z Amsterdamu. Karen mala o tri roky staršieho brata Berndta. V období dospievania stranila hlavne matke proti otcovi. Matka Karen je často popisovaná ako „zbožňovaná“. Už v trinástich rokoch bola pevne rozhodnutá, že sa stane lekárkou, i keď jej otec vzdelanie žien neschvaľoval. Nedalo sa teda očakávať, že by jej štúdium podporil. Otca však napriek tomu obdivovala a ako dieťa ho sprevádzala na niekoľkých dlhých cestách. Za veľkej podpory matky sa Karen podarilo nastúpiť na gymnázium v Hamburgu. 

Manželstvo Kareniných rodičov sa po pretrvávajúcich nezhodách definitívne rozpadlo v roku 1904. Po gymnáziu Karen nastúpila v roku 1907 vo Freiburgu na lekársku fakultu. Karen často utekala k večnému „zamilovávaniu sa“. Po niekoľkých nevydarených vzťahoch na strednej škole nadviazala nový vzťah so spolužiakom medicíny Louisom Grotom. Medzitým si Karen začala aj s Grotovým priateľom Oskarom Horneyom, ktorý študoval politickú ekonómiu. V roku 1909 sa zosobášili.

Karen zároveň študovala na berlínskej neuropsychiatrickej klinke. Tu sa zoznámila s Karlom Abrahamom, ktorý bol prvý uznávaný berlínsky psychonalytik a k nemu nastúpila kvôli pretrvávajúcim depresiám a sexuálnym problémom. V roku 1910 zomrel Karenin otec. I keď sa po smrti otca Karenine depresie ešte viac prehĺbili, psychoanalýzu u Abrahama ukončila. Karen sa nepovažovala za krásnu (i keď bola považovaná za veľmi peknú ženu) a snažila sa, ako hovorievala, „upútať  svojou inteligenciou“. V roku 1911 zomrela jej matka Sonni a mesiac nato sa jej narodila prvá dcéra Brigitte. V roku 1913 sa jej narodila druhá dcéra Marianne a v roku 1916 dcéra Renate.

V roku 1920 vznikla v Berlíne 1. psychoanalytická klinika a v tom istom roku 1. psychoanalytický inštitút, kde sa Karen stala prvou členkou - ženou. Horneyová napísala 5 kníh. Medzi jej najvýznamnejšie prínosy do oblasti psychoanalýzy patrí polemika s Freudovým pojmom závisť penisu, prirodzená identifikácia dcéry s matkou, odmietanie biologicky determinovaného ženského masochizmu, autoanalýza, psychologické dôsledky nerovnoprávnosti pohlavia. Medzi ďalšie názory patrí i to, že muži ženám závidia materstvo. Vo svojich neskorších publikáciách stále viac zdôrazňuje veľký spoločenský tlak, ktorý je vyvíjaný na rodičov a ako negatívne ovplyvňuje individualitu detí. Na základe toho potom vypracovala tzv. model interpersonálnych štýlov a zaviedla pojem bazálna úzkosť. Ovplyvnila mnoho psychoanalytikov a psychiatrov i mnohé feministické hnutia.

Karen Horneyová zomrela 4. decembra 1952 v New Yorku na rakovinu.

## Externé odkazy
* Janet Sayersová. Matky psychoanalýzy. Praha: Triton, 1999

Kategória:Psychiatri USA
Kategória:Nemeckí psychiatri
Kategória:Psychológovia USA
Kategória:Nemeckí psychológovia
Kategória:Psychoanalytici USA
Kategória:Nemeckí psychoanalytici
Kategória:Úmrtia na rakovinu
Ladislav Dutka

**Ladislav Dutka** (* 4. marec 1912, Ludrová – † 30. august 1996, Ružomberok) bol slovenský pedagóg a fyzik.

## Život
Ladislav Dutka sa narodil v Ludrovej. Maturoval na gymnáziu v Ružomberku. V Bratislave získal učiteľskú spôsobilosť pre vyučovanie na meštianskych školách (II. odbor matematika, fyzika, prírodopis, chémia). Po skončení vysokoškolských štúdií vyučoval na gymnáziu v Ružomberku. Na svojom pôsobisku mimo svojich pedagogických povinností v plnej miere venoval sa pomoci žiakom súťažiacim vo FO. Prispieval do programov na seminároch a podujatiach JSMF. Od vytvorenia pobočky JSMF v Žiline (v r. 1956) bol stálym prispievateľom pomoci výboru pobočky.

Ladislav Dutka bol veľmi dobrým metodikom, u svojich žiakov obľúbený, vážený a uctievaný, o čom svedčí vyjadrenie jedného z jeho mnohých bývalých žiakov S. Ondrejku, ktorý v spomienkach na svojho profesora napísal: 
:*Bol zdrojom neobyčajnej duchovnej energie, osobnosť obdarená mimoriadnym vnímaním a odovzdávaním všetkého, čo hodnotovo obohacuje, najmä svojim žiakom, ktorí boli v jeho celoživotnom snažení vždy na prvom mieste. Mal som mimoriadne šťastie, že som sa medzi nimi nachádzal aj ja. Preto pána profesora Ladislava Dutku vnímam očami jeho žiaka–obdivovateľa, najmä ako môjho učiteľa fyziky, ktorý ma najviac zaujal príťažlivou metodológiou, precíznou metodikou a jeho komplexnou rozhľadenosťou po celej prírode. Pochopil a cítil som spolu s mojimi spolužiakmi, že v osobe pána profesora máme osobnosť nevšedného významu, ku ktorému sme prechovávali, prechovávame a budeme prechovávať nesmiernu úctu a uznanie. Pre nás všetkých bol a zostane predovšetkým človekom – veľkým svojou skromnosťou a skromný svojou veľkosťou. Poznačil celý náš ďalší život svojou filozofiou človečenstva a láskou, láskou k prostrediu, v ktorom pôsobil, láskou k pravde a kráse, no najmä láskou k svojmu rodinnému zázemiu, ktoré nekonečne miloval a rovnako milovali jeho*.

Zomrel 30. augusta 1996 v Ružomberku. 

## Externé odkazy
* 

Kategória:Narodenia v 1912
Kategória:Úmrtia v 1996
Kategória:Slovenskí fyzici
Kategória:Osobnosti z Ludrovej
Štefan Farbaky

**Štefan Farbaky** (*de Árvanagyfalva*; * 15. august 1837, Níreďháza, Maďarsko† 3. december 1928, Banská Štiavnica) bol slovenský matematik, fyzik a pedagóg.

## Život
Narodil sa v Níreďháze v šľachtickej rodine Farbaky de Árvanagyfalva. Tu začal navštevovať strednú školu, ktorú dokončil v Prešove. Vysokoškolské štúdium absolvoval na Banskej a lesníckej akadémii v Banskej Štiavnici v rokoch 18541858.

Po praxi v Příbrame sa stal v roku 1859 asistentom na katedre matematiky štiavnickej Banskej a lesníckej akadémie, kde sa v roku 1867 stal riadnym profesorom matematiky a mechaniky. Od roku 1872 bol vedúcim katedry strojníctva a v rokoch 1876 – 1892 riaditeľom Banskej a lesníckej akadémie v Banskej Štiavnici. V roku 1872 sa stal vedúcim katedry strojníctva, kde bol uznávaným odborníkom najmä v oblasti ozubených kolies. V roku 1872 vypracoval nový moderný učebný plán, ktorý platil až do roku 1904. Bol iniciátorom výstavby reprezentačných a účelových budov školy. Na návrh Š. Farbakyho sa v Banskej Štiavnici začal stavať aj vysokoškolský internát a vysokoškolský športový areál.

Farbaky spolu s Štefanom Schenckom v sedemdesiatych rokoch skonštruovali originálnu plynovú lampu a v osemdesiatych rokoch podľa princípov Francúza Gastona Plantého zostrojili veľký elektrický akumulátor. Jeho prototyp použili ako zdroj elektriny na osvetľovanie novej budovy Banskej a lesníckej akadémie v Banskej Štiavnici a neskôr aj viedenskej opery, cisárskej rezidencie vo Viedni, zámockého divadla a ďalších budov vo veľkých mestách monarchie. Patentované akumulátory typu Farbaky–Schenck sa rozšírili nielen v celej Európe, ale aj v USA. Za štúdium konštrukčných problémov akumulátorov spolu so Schenckom získali cenu Marczibányiho. V rokoch 1881 – 1892 redigoval časopis *Banícke a hutnícke listy* a publikoval v ňom mnoho článkov. Má významný podiel na tvorbe modernej maďarskej terminológie. Bol jedným so spoluzakladateľov Lesníckych listov a v roku 1892 sa aktívne zúčastnil na založení Krajinského spolku baníkov a hutníkov. 

Zomrel 3. decembra 1928 v Banskej Štiavnici.

## Iné projekty

## Externé odkazy
* 

Kategória:Slovenskí fyzici
Kategória:Slovenskí matematici
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Kategória:Osobnosti Evanjelického kolégia v Prešove
Kategória:Absolventi Baníckej a lesníckej akadémie v Banskej Štiavnici
Kategória:Vyučujúci na Baníckej a lesníckej akadémii v Banskej Štiavnici
Kategória:Slovenskí vysokoškolskí pedagógovia
Kategória:Osobnosti z Níreďházy
Michal Ferianc

Doc. RNDr. **Michal Ferianc**, CSc. (* 25. február 1931, Važec – † 16. november 1998, Bratislava) bol slovenský fyzik.

## Životopis
Narodil sa vo Važci. Špecializáciu vysokofrekvenčná fyzika vyštudoval na PFUK (1952–1957). 

Pracovať začal ako inžinier-asistent v Geologickom ústave D. Štúra (1957–1958). Po roku pôsobenia na Katedre fyziky VŠP v Bratislave (1958–1959) pracoval na Prírodovedeckej fakulte UK od r. 1959 až do odchodu do dôchodku (1993). Postupne bol členom Katedry experimentálnej fyziky, Katedry všeobecnej fyziky a napokon Katedry biofyziky a chemickej fyziky. V r. 1971 získal vedeckú hodnosť kandidáta vied a v r. 1979 bol menovaný docentom. 

Zomrel 16. novembra 1998 v Bratislave. 

## Práca
Zaoberal sa analýzou podmienok kryštalizácie, fázových prechodov a vplyvom prímesných iónov na fyzikálne vlastnosti elektrooptických monokryštálov, vyšetrovaním prímesných centier iónov v monokryštáloch binárnych zložiek metódou EPR. Experimentálne overoval model monokryštálu CdS na základe superhyperjemných interakcií. Doc. Ferianc vyvinul technológiu pestovanie monokryštálov sírnika kademnatého v peci s veľkým teplotným gradientom. Z jeho pedagogickej činnosti si zaslúži pozornosť špeciálna prednáška *Výroba kryštálov*. Okrem toho po dlhé roky učil fyziku pre poslucháčov rôznych kombinácií s chémiou.

## Externé odkazy
* 

Kategória:Slovenskí fyzici
Kategória:Osobnosti z Važca
Kategória:Absolventi Prírodovedeckej fakulty Univerzity Komenského
Kategória:Vyučujúci na Prírodovedeckej fakulte Univerzity Komenského v Bratislave
Kategória:Pracovníci Štátneho geologického ústavu Dionýza Štúra
Oxidačné číslo

**Oxidačné číslo**,  **mocenstvo** alebo **oxidačný stupeň**, alebo **oxidačný stav** je veličina vyjadrujúca formálny náboj častice v jednotkách elementárneho náboja (napr. katión Rb+ má oxidačné číslo I), prípadne hypotetický náboj atómu viazaného v zlúčenine. Hypotetický náboj sa určí tak, že sa väzbové elektróny zdieľané dvojicou viazaných atómov priradia elektronegatívnejšiemu atómu z dvojice (napr. hliník v oxide hlinitom má oxidačné číslo III a kyslík -II - Al2IIIO3-II). Taktiež je možné priradiť oxidačné číslo aj skupine atómov (napr. fosforečnanový anión PO43- má oxidačné číslo -III).

Oxidačné číslo nie je skutočná fyzikálna veličina, slúži len ako pomôcka (hlavne) pri tvorbe názvoslovia anorganických zlúčenín. Jeho hodnota sa zapisuje rímskymi číslicami ako horný index napravo od atómu (resp. skupiny atómov) a pohybuje sa v intervale od -IV do VIII, v prípade skupiny atómov aj viac – napr. X pre skupinu (S4)X v tetrationanovom anióne S4O62-.

## Pravidlá stanovenia oxidačného čísla
Pre stanovenie oxidačných čísel v časticiach (látkach) je nutné vychádzať z hodnôt elektronegativít jednotlivých prvkov, zo vzorca a z definície, že súčet oxidačných čísel jednotlivých atómov častice (látky) sa rovná celkovému náboju častice (látky). Pre určenie hodnoty oxidačného čísla ďalej platia nasledovné pravidlá (uplatňované v tomto poradí):
# v nezlúčených prvkoch je hodnota oxidačného čísla rovná 0,
# atóm fluóru v zlúčeninách má hodnotu oxidačného čísla vždy -I, pretože má najvyššiu elektronegativitu
# oxidačné číslo alkalických kovov je vždy I,
# oxidačné číslo berýlia, horčíka, kovov alkalických zemín, zinku a kadmia je vždy II,
# vodík má oxidačné číslo I, ak je viazaný s nekovom, príp. polokovom, ak je však viazaný s kovom, má oxidačné číslo -I,
# kyslík má v zlúčeninách oxidačné číslo -II, výnimku tvoria peroxidy (O2)-II, hyperoxidy (O2)-I, ozonidy (O3)-I a zlúčeniny kyslíka s fluórom.

## Prípony oxidačných čísel
Pre rôzne kladné oxidačné stavy sa používajú nasledovné prípony:

Pre štandardné zlúčeniny sa používajú oxidačné čísla -IV až VIII. Pre vyššie oxidačné stavy boli navrhnuté nové koncovky, uvedené v tabuľke nižšie, napríklad pre ión IrO4+, kde má irídium formálne oxidačné číslo IX.

## Referencie


## Literatúra

* Šima, J., Koman M., Kotočová A., Segľa P., Tatarko M., Valigura D., a kol. *Anorganická chémia*, Vydavateľstvo STU Bratislava, 2006

Kategória:Všeobecná chémia
Kategória:Chemické názvoslovie
Ján Faludi

**Ján Faludi**, tiež **Fuchs** (* 10. marec 1836, Agóstyán† ?) bol slovenský pedagóg a autor učebníc.

## Životopis
Narodil sa v Agóstyáne, neďaleko Komárna. Absolvoval 4 triedy gymnázia. Po smrti otca matka ho nevládala vydržiavať na štúdiách, preto sa stal pomocným učiteľom. Keď zložil maturitnú skúšku na učiteľskom ústave, potom pod vedením vzorného učiteľa Jozefa Jannyho 5 rokov vyučoval v dievčenskej škole v Stoličnom Belehrade. R. 1861 sa stal peštianskym učiteľom a odvtedy tam stále pôsobil, s výnimkou dvojročného prerušenia, keď bol úradníkom na ministerstve školstva. Priaznivé podmienky peštianskeho pobytu ho podnecovali k tvorivej aktivite, pričom využíval aj svoje jazykové znalosti. Okrem maďarčiny perfektne ovládal nemecký a slovenský jazyk.

### Práca
Výsledky jeho tvorby sú obdivuhodné. Jeho meno nachádzame v 34 učebniciach. Z toho 13 vyšlo aj v nemeckom a 4 v slovenskom jazyku. Fuchsove učebnice sa dotýkajú takmer všetkých vedných odborov. Napísal aj učebnicu obchodnej korešpondencie a Učebnicu pre obchodné učňovské školy. Prekvapujúci je aj počet následných vydaní viacerých jeho učebníc.  V r. 1879 Fuchs (Faludi) napísal *Naukosklad prostonárodnej školy*, ktorý obsahuje 4 samostatné učebnice: 1. *Stručný prehľad krajín uhorskej koruny*, 2. *Základy dejepisu Uhorska*, 3. *Začiatky prírodopisu*, 4. *Počiatky silozpytu* (fyziky). Samostatné počiatky silozpytu vyšli v 18 vydaniach. Učivo v nich je rozdelené do VI oddielov: I. Telesá, vlastnosti a zjavy, II. Zvuk, III. Teplo, IV. Svetlo, V. Električnosť (mluno), VI. Magnetičnosť.
V učebnici Počiatky silozpytu sa autor podpisuje bez prímenia Faludi. Szinnyeiho lexikón uvádza, že Ján Fuchs (FALUDI) si od r. 1882 píše svoje meno Ján Faludi. 

## Externé odkazy
* 

Kategória:Narodenia 10. marca
Kategória:Narodenia v 1836
Kategória:Slovenskí pedagógovia
Kategória:Slovenskí autori náučnej literatúry
Viliam Ficker

**RNDr. Viliam Ficker, CSc.** (* 19. január 1932, Spišská Nová Ves – † 14. marec 1978, Newcastle) bol slovenský matematik.

## Život
Viliam Ficker sa narodil v Spišskej Novej Vsi. Po maturite v rodnom meste v r. 1951 začal študovať na Strojníckej fakulte SVŠT, ale kvôli záľube v matematike prestúpil na Prírodovedeckú fakultu UK, kde študoval matematickú analýzu. V januári 1956 ukončil toto štúdium a nastúpil na katedru matematiky, kde pôsobil až do r. 1965. V r. 1965 obhájil kandidátsku dizertáciu. V r. 1965 odišiel do Sudánu, kde prednášal na univerzite v Chartúme. Po sovietskej invázii v r. 1968 sa nevrátil domov, ale presídlil do Austrálie, kde pôsobil na univerzite v Newcastle. Po prvej vedeckej práci venovanej diferenciálnym rovniciam sa neskôr vedecky zaoberal teóriou pravdepodobnosti a matematickou štatistikou. Zomrel náhle 14. marca 1978 v Newcastle v dôsledku zlyhania srdca. 

## Externé odkazy
* 

Kategória:Narodenia v 1932
Kategória:Úmrtia v 1978
Kategória:Slovenskí matematici
Kategória:Absolventi Prírodovedeckej fakulty Univerzity Komenského
Kategória:Osobnosti zo Spišskej Novej Vsi
Jozef Filip

**Jozef Filip** (* 2. august 1900, Rybná nad Zdobnicí – † 20. máj 1982, Bratislava) bol česko-slovenský pedagóg a matematik.

## Život
Jozef Filip sa narodil v Rybnej nad Zdobnicí, okres Žamberk. Vysokoškolské štúdium na Karlovej univerzite v Prahe ukončil 18. mája 1923, kde získal aprobáciu na vyučovanie matematiky a deskriptívnej geometrie. V rokoch 1923–1955 učil na gymnáziu v Martine. Potom nastúpil na Katedru matematiky a deskriptívnej geometrie SVŠT v Bratislave, kde pôsobil ako odborný asistent až do odchodu na dôchodok v r. 1974. K jeho žiakom patrí napr. M. Hejný. Je autorom 11 článkov uverejnených v časopise *Rozhledy*, ako aj autorom viacerých veľmi dôkladne prepracovaných učebníc, príručiek či zbierok príkladov z geometrie. Počas pôsobenia v Martine viedol spevokol. Za svoju činnosť dostal v r. 1962 Čestné uznanie JSMF a v r. 1972 Pedagogické vyznamenanie I. stupňa. Zomrel 20. mája 1982 v Bratislave. 

## Externé odkazy
* 

Kategória:Českí matematici
Kategória:Slovenskí matematici
Kategória:Českí pedagógovia
Kategória:Slovenskí pedagógovia
Superstar

**Superstar** je označenie, používané obvykle pre osobu z oblasti šoubiznisu (herec/herečka alebo spevák/speváčka), ktorý patrí ku špičke vo svojom odbore, čo je obvykle ocenené výškou honorárov a pozornosťou bulvárnych médií.

Označenie sa ale používa vo viacerých významoch:

* Slovensko hľadá SuperStar – slovenská spevácka súťaž pre mladé talenty
* Česko hledá SuperStar – česká spevácka súťaž pre mladé talenty
* Česko Slovenská Superstar – spoločná spevácka súťaž pre mladé talenty zo Slovenska a Česka
* Jesus Christ Superstar, rocková opera autorov Tima Ricea a Andrewa Lloyda Webbera
* The Sims Superstar, rozšírenie hry The Sims
Zoznam čínskych administratívnych jednotiek podľa rozlohy

Tento zoznam ukazuje **správne jednotky najvyššej úrovne** (provincie, autonómne oblasti, štatutárne mestá a zvláštne správne oblasti) **[[Čína|Čínskej ľudovej republiky]], zoradené podľa rozlohy**. 

Provincia Taiwan, ktorá je celá pod správou Čínskej republiky, v tomto prehľade nie je zahrnutá.

## Rozloha
# Sin-ťiang -  (17,3 %)
# Tibet -  (12,8 %)
# Vnútorné Mongolsko -  (12,3 %)
# Čhing-chaj -  (7,51 %)
# S’-čchuan -  (5,05 %)
# Chej-lung-ťiang -  (4,79 %)
# Kan-su -  (4,73 %)
# Jün-nan -  (4,11 %)
# Kuang-si -  (2,47 %)
# Chu-nan -  (2,21 %)
# Šan-si -  (2,14 %)
# Che-pej -  (1,96 %)
# Ťi-lin -  (1,95 %)
# Chu-pej -  (1,94 %)
# KLuang-tung -  (1,85 %)
# Kuej-čou -  (1,83 %)
# Che-nan -  (1,74 %)
# Ťiang-si -  (1,74 %)
# Šen-si -  (1,63 %)
# Šan-tung -  (1,63 %)
# Liao-ning -  (1,52 %)
# An-chuej -  (1,45 %)
# Fu-ťien -  (1,26 %)
# Ťiang-su -  (1,07 %)
# Če-ťiang -  (1,06 %)
# Čunking -  (0,858 %)
# Ning-sia -  (0,688 %)
# Chaj-nan -  (0,353 %)
# Peking -  (0,175 %)
# Tiencin -  (0,124 %)
# Šanghaj -  (0,066 %)

* Hongkong -  (0,0114 %)
* Macao -  (0,000284 %)

-- 

* Slovensko -  (pre porovnanie)

## Pozri aj
*Zoznam čínskych administratívnych jednotiek podľa počtu obyvateľov
*Zoznam čínskych administratívnych jednotiek podľa hustoty obyvateľstva
*Zoznam čínskych administratívnych jednotiek podľa HDP
*Zoznam čínskych administratívnych jednotiek podľa HDP na obyvateľa
*Zoznam čínskych administratívnych jednotiek podľa národnostného zloženia

Kategória:Provincie v Číne
Zoznam čínskych administratívnych jednotiek podľa počtu obyvateľov

Tento zoznam ukazuje **správne jednotky najvyššej úrovne** (provincie, autonómne oblasti, samosprávne mestá a osobitné administratívne oblasti) **[[Čína|Čínskej ľudovej republiky]], zoradené podľa počtu obyvateľov**. 

Provincia Taiwan, ktorá je celá pod správou Čínskej republiky, v tomto prehľade nie je zahrnutá.

## Počet obyvateľov
#Che-nan – 96 130 000 (7,48 %)
#Šan-tung – 90 820 000 (7,07 %)
#S’-čchuan – 86 730 000 (6,75 %)
#Kuang-tung – 78 590 000 (6,12 %)
#Ťiang-su – 73 810 000 (5,75 %)
#Che-pej – 67 350 000 (5,24 %)
#Chu-nan – 66 290 000 (5,16 %)
#An-chuej – 63 380 000 (4,93 %)
#Chu-pej – 59 880 000 (4,66 %)
#Kuang-si – 48 220 000 (3,75 %)
#Če-ťiang – 46 470 000 (3,62 %)
#Jün-nan – 43 330 000 (3,37 %)
#Ťiang-si – 42 220 000 (3,29 %)
#Liao-ning – 42 030 000 (3,27 %)
#Kuej-čou – 38 370 000 (2,99 %)
#Chej-lung-ťiang – 38 130 000 (2,97 %)
#Šan-si – 36 740 000 (2,86 %)
#Fu-ťien – 34 660 000 (2,70 %)
#Šen-si – 32 940 000 (2,56 %)
#Čunking – 31 070 000 (2,42 %)
#Ťi-lin – 26 990 000 (2,10 %)
#Kan-su – 25 930 000 (2,02 %)
#Vnútorné Mongolsko – 23 790 000 (1,85 %)
#Sin-ťiang – 19 050 000 (1,48 %)
#Šanghaj – 16 250 000 (1,27 %)
#Peking – 14 230 000 (1,11 %)
#Tiencin – 10 070 000 (0,784 %)
#Chaj-nan – 8 030 000 (0,625 %)
#Ning-sia – 5 720 000 (0,445 %)
#Čching-chaj – 5 290 000 (0,412 %)
#Tibet – 2 670 000 (0,208 %)
okrem toho:
* ČĽOA (vojsko v službe) - 2 500 000 (0,194 %)
* Hongkong – 7 303 334 (0.569 %)
* Macao - 461 833 (0.0360 %)

--

* Slovensko – 5 380 000 (pre porovnanie)

## Pozri aj
*Zoznam čínskych administratívnych jednotiek podľa rozlohy
*Zoznam čínskych administratívnych jednotiek podľa hustoty obyvateľstva
*Zoznam čínskych administratívnych jednotiek podľa HDP
*Zoznam čínskych administratívnych jednotiek podľa HDP na obyvateľa
*Zoznam čínskych administratívnych jednotiek podľa národnostného zloženia

Kategória:Provincie v Číne
Zoznam čínskych administratívnych jednotiek podľa hustoty obyvateľstva

Tento zoznam ukazuje **správne jednotky najvyššej úrovne** (provincie, autonómne oblasti, štatutárne mestá a zvláštne správne oblasti) **[[Čína|Čínskej ľudovej republiky]], zoradené podľa hustoty obyvateľstva**. Hodnoty v zozname sú vypočítané podľa hodnôt zo Zoznamu čínskych administratívnych jednotiek podľa rozlohy
a Zoznamu čínskych administratívnych jednotiek podľa počtu obyvateľov vo Wikipédii.
Čísla sa vzťahujú k roku 2002.

Provincia Taiwan, ktorá je celá pod správou Čínskej republiky, v tomto prehľade nie je zahrnutá.

## Hustota obyvateľstva
# Šanghaj (Shanghai) - 2 563 (obyvateľov/km²)
# Peking (Beijing) - 847
# Tiencin (Tianjin)  - 845
# Ťiang-su (Jiangsu) - 719
# Šan-tung (Shandong) - 580
# Che-nan (Henan) - 576
# Če-ťiang (Zhejiang) - 456
# An-chuej (Anhui) - 455
# Kuang-tung (Guangdong) - 442
# Čunking (Chongqing) - 378
# Che-pej (Hebei) - 359
# Chu-pej (Hubei) - 322
# Chu-nan (Hunan) - 313
# Liao-ning (Liaoning) - 288
# Fu-ťien (Fujian) - 286
# Ťiang-si (Jiangxi) - 253
# Chaj-nan (Hainan) - 237
# Kuej-čou (Guizhou) - 218
# Šen-si (Shanxi) - 210
# Kuang-si (Guangxi) - 204
# S’-čchuan (Sichuan) - 179
# Šan-si (Shaanxi) - 179
# Ťi-lin (Jilin) - 144
# Jün-nan (Yunnan) - 110
# Ning-sia (Ningxia) - 86,7
# Chej-lung-ťiang (Heilongjiang) - 82,9
# Kan-su (Gansu) - 57,1
# Vnútorné Mongolsko - 20,1
# Sin-ťiang (Xinjiang) - 11,5
# Čching-chaj (Qinghai) - 7,3
# Tibet - 2,2

* Macao - 16 917
* Hongkong - 6 688

* Slovensko - 110 (pre porovnanie)

## Mapa provincií


## Pozri aj
*Zoznam čínskych administratívnych jednotiek podľa rozlohy
*Zoznam čínskych administratívnych jednotiek podľa počtu obyvateľov
*Zoznam čínskych administratívnych jednotiek podľa HDP
*Zoznam čínskych administratívnych jednotiek podľa HDP na obyvateľa
*Zoznam čínskych administratívnych jednotiek podľa národnostného zloženia

Kategória:Provincie v Číne
Džalál Tálabání

**Džalál Tálabání** (, ; * 12. november 1933, Kelkan, Irak – † 3. október 2017, Berlín, Nemecko ) bol popredný kurdský iracký politik, zakladateľ a generálny tajomník Vlasteneckého zväzu Kurdistanu (PUK), od 6. apríla 2005 prezident Iraku.

Tálabání sa narodil v obci Kelkan na severe Iraku. Už ako štrnásťročný vstúpil do Kurdskej demokratickej strany (KDP) a v osemnástich rokoch bol zvolený do jej ústredného výboru. V rokoch 1953 – 1956 vyštudoval právo. Na konci 60-tych rokov sa s konzervatívnou KDP rozišiel a v roku 1975 založil ľavicovejší Vlastenecký zväz Kurdistanu (PUK). V nasledujúcich desaťročiach Tálabáního PUK a KDP, vedená Masúdom Barzáním, spolu súperili o rozhodujúci vplyv v irackom Kurdistane. Vzájomné rozpory vyvrcholili dokonca v 90-tych rokoch otvorenou občianskou vojnou. Nakoniec sa Tálabání s Barzáním zmierili a po páde Saddáma Husajna išli obidve hlavné kurdské strany do volieb spoločne a získali 75 kresiel v irackom Národnom zhromaždení. Z hľadiska kurdskej národnostnej politiky patril Tálabání k umierneným zástancom federalizácie Iraku a dištancoval sa od hnutia za nezávislý Kurdistan.

Po zvrhnutí Saddáma Husajna v roku 2003 bol zvolený za prezidenta. Stal sa prvým nearabským prezidentom Iraku. Bol vnímaný ako štátnik, ktorý dokázal znižovať napätie medzi šiitmi, sunnitmi a Kurdmi. V roku 2012 utrpel mozgovú príhodu a ešte v tom istom roku ho prepravili na liečbu do Nemecka. Od svojej hospitalizácie v roku 2012 sa už na politickom živote nezúčastňoval.

## Referencie

## Iné projekty

Kategória:Prezidenti Iraku
Hlodavce

::*V širšom, zriedkavom zmysle sa ako hlodavce (Rodentia) označujú prostozubce v širšom zmysle (lat. Rodentiamorpha, Simplicidentata), pozri [[Rodentiamorpha]]*

**Hlodavce** (iné názvy: **myšotvaré**, čiastočne **[[prostozubce]]**; lat. *Rodentia*) sú rad z triedy cicavce. 

Asi 40 % všetkých druhov cicavcov patrí medzi hlodavce, ide teda o zďaleka najpočetnejší rad cicavcov. 

Hlodavce sú veľmi výrazný taxón, ostro ohraničený od ostatných radov cicavcov. Sú to cicavce vysokého fylogenetického veku s typickými anatomicko-morfologickými zvláštnosťami (chrup, tvar lebky a pod.)
Do radu hlodavcov patrí 33 čeľadí a 2277 uznaných druhov, z nich 30 druhov obýva Slovensko. 

## Chov
Pre chov v zajatí sú vhodné hlodavce z týchto čeľadí:
* chrčkovité (Cricetidae)
* morčatovité (Cavidae)
* pieskomilovité (Gerbillidae)
* osemzubovité (Octodontidae)
* vevericovité (Sciuridae'')
* činčilovité (Chinchillidae)
* myšovité (Muridae)

## Ochrana
Na Slovensku je 13 druhov zákonom chránených. Niektoré z nich sú významné aj z hľadiska chovu v zajatí, napríklad veverica obyčajná.

## Referencie

## Iné projekty
Sirény

::*Iné významy výrazov siréna (sirény), resp. ochechuľa (ochechula, ochechule), resp. morská panna pozri v článkoch [[siréna]], resp. [[ochechuľa]], resp. [[morská panna]]*.

**Sirény** (iné názvy: **sirénotvaré**, staršie (bohemizmus): **ochechule**, ľudovo alebo staršie: **morské kravy**, ľudovo alebo zastarano: **morské panny**; lat. *Sirenia*) sú rad bylinožravých cicavcov.

## Charakteristika
Žijú v pobrežných vodách. Sú dobre prispôsobené pre život vo vode: ich horné končatiny sú modifikované do tvaru vesiel, nemajú nohy, majú silnú vrstvu podkožného tuku a redukovaný počet zubov. Mliečne bradavky sa nachádzajú v blízkosti horných končatín, takže si môžu mláďa pri dojčení pridržovať.

Lamantínovité sa líšia od dugongovitých v tvare lebky a chvosta.

Názov *sirény* pochádza z námorníckych povestí o morských pannách lákajúcich námorníkov na nebezpečné miesta, kde si rozbijú loď o skaliská. Keď boli objavené prvé druhy sirén, prírodovedci usúdili, že ich existencia dala podnet k vzniku povestí.

## Systematika
*†Ishatherium subathuensis
*?†Sirenotherium pirabense – patrí buď pod dugongovité alebo pod lamantínovité
*čeľaď †Prorastomidae (Prorastomatidae) 
*čeľaď †Protosirenidae
*čeľaď dugongovité (*Dugongidae*)
*čeľaď lamantínovité (*Trichechidae*)

## Zdroje

## Iné projekty

## Externé odkazy
* článok v časopise 100+1 (po česky)
Robert Nemcsics

**Robert Nemcsics** (* 21. september 1961, Trenčianske Teplice) je slovenský politik.

Robert Nemcsics bol zvolený za poslanca NR SR vo volebnom období 2002 – 2006 za ANO. Svoj poslanecký mandát na začiatku volebného obdobia neuplatnil, pretože bol menovaný za ministra hospodárstva. V priebehu roku 2003 bol kvôli vnútrostraníckym sporom v rámci ANO z postu ministra odvolaný a od 10. september 2003 začal uplatňovať poslanecký mandát. Vystúpil z ANO a do konca volebného obdobia pôsobil v NR SR ako nezávislý poslanec. Bol členom Výboru NR SR pre hospodárstvo, privatizáciu a podnikanie. V roku 2007 bol zvolený za predsedu Aliancie nového občana.

## Iné projekty

## Externé odkazy
* Robert Nemcsics na stránke Úradu vlády

Kategória:Slovenskí politici
Kategória:Politici ANO
Kategória:Predsedovia slovenských politických strán
Kategória:Podpredsedovia vlády Slovenska
Kategória:Ministri hospodárstva Slovenskej republiky
Kategória:Ministri pre správu a privatizáciu národného majetku Slovenskej republiky
Kategória:Poslanci NR SR (2002 – 2006)
Kategória:Osobnosti z Trenčianskych Teplíc
Rudolf Zajac

MUDr. **Rudolf Zajac** (* 9. február 1951, Bratislava) je slovenský lekár, bývalý minister zdravotníctva Slovenskej republiky.

## Život
Rudolf Zajac v roku 1975 absolvoval Lekársku fakultu Univerzity Komenského v Bratislave a nastúpil na Urologické oddelenie Fakultnej nemocnice v Bratislave. V nemocnici pôsobil ako urológ a rádiodiagnostik až do roku 1990. V roku 1979 získal atestáciu 1. stupňa z odboru urológia a v 1984 atestáciu 2. stupňa. Od roku 1990 až do 2002 bol v komerčnej sfére riaditeľom Tatra–Alpine a.s.

Je ženatý a má dve deti.

## Politická činnosť
Od roku 2001 pôsobil ako expert Aliancie nového občana pre zdravotníctvo až do roku 2005. V parlamentných voľbách v roku 2002 bol zvolený za poslanca národnej rady za ANO. Svoj poslanecký mandát si neuplatnil, pretože sa stal členom vlády a od 16. októbra 2002 bol ministrom zdravotníctva. Počas funkčného obdobia zaviedol viacero reformných opatrení, napríklad spoplatnenie návštev u lekára a pobytu v nemocnici. Po skončení funkčného obdobia ho vo funkcii vystriedal Ivan Valentovič. Rudolf Zajac je od roku 2006 členom Občianskej konzervatívnej strany.

## Externé odkazy

* Životopis na stránke OKS

Kategória:Slovenskí politici
Kategória:Ministri zdravotníctva Slovenskej republiky
Kategória:Slovenskí lekári
Kategória:Osobnosti z Bratislavy
Kategória:Poslanci NR SR (2002 – 2006)
Kategória:Absolventi Lekárskej fakulty Univerzity Komenského v Bratislave
Pavol Hrušovský

**Mgr. Pavol Hrušovský** (* 9. jún 1952, Veľká Maňa) je slovenský politik, bývalý predseda Národnej rady Slovenskej republiky (20022006, 20112012) a bývalý predseda KDH (20002009). Vo voľbách do NR SR v marci 2012 kandidoval na druhom mieste kandidátky KDH. Po neúspechu v prezidentských voľbách v roku 2014 Hrušovský odstúpil z politických funkcií.

## Životopis

V roku 1978 vyštudoval Právnickú fakultu UK v Bratislave. V rokoch 19891992 bol vedúci právneho oddelenia v spotrebnom družstve Jednota SD, Nitra, potom krátko prednosta okresného úradu v Nitre. 

## Pôsobenie v politike

V rokoch 19901992 bol poslanec Federálneho zhromaždenia v ústavnoprávnom, zahraničnom a mandátovom a imunitnom výbore, potom v rokoch 19921994 a 19941998 poslanec NR SR. 

Od roku 1998 do roku 2002 bol podpredseda NR SR. Pavol Hrušovský bol zvolený za poslanca NR SR aj vo volebnom období 20022006 (opäť za KDH). Od roku 2002 do februára 2006 bol predsedom NR SR. Bol členom Stálej delegácie NR SR do Zhromaždenia Západoeurópskej únie. V roku 2006 bol opätovne zvolený za poslanca NR SR. Do roku 2009 bol predsedom KDH. Od júla 2010 do októbra 2011 bol podpredsedom NR SR. Po odvolaní Richarda Sulíka z postu predsedu NR SR bol Pavol Hrušovský 13. októbra 2011 znovuzvolený za predsedu parlamentu.

Ľudová platforma oznámila 28. júna 2013 Hrušovského kandidatúru do prezidentských volieb 2014. V prvom kole voľby nakoniec získal 63 298 hlasov (3,33 % z odovzdaných hlasov) a zo 14 kandidátov skončil na 6. mieste. Po neúspechu v prezidentských voľbách Hrušovský odstúpil z funkcie predsedu poslaneckého klubu KDH v NR SR aj predsedníctva KDH.

## Referencie

## Iné projekty

## Externé odkazy
* Pavol Hrušovský na stránke KDH 
* https://www.upn.gov.sk/regpro/knihy/BA2/28/BA_28_56.jpg

Kategória:Predsedovia NR SR
Kategória:Podpredsedovia NR SR
Kategória:Poslanci NR SR (1992 – 1994)
Kategória:Poslanci NR SR (1994 – 1998)
Kategória:Poslanci NR SR (1998 – 2002)
Kategória:Poslanci NR SR (2002 – 2006)
Kategória:Poslanci NR SR (2006 – 2010)
Kategória:Poslanci NR SR (2010 – 2012)
Kategória:Poslanci NR SR (2012 – 2016)
Kategória:Slovenskí politici
Kategória:Politici SDK
Kategória:Politici KDH
Kategória:Predsedovia slovenských politických strán
Kategória:Kandidáti na prezidenta Slovenskej republiky (2014)
Kategória:Osobnosti z Mane
Kategória:Absolventi Právnickej fakulty Univerzity Komenského v Bratislave
Brusno

**Brusno** môže byť

* obec na Slovensku v okrese Banská Bystrica, pozri Brusno (obec)
** miestna časť tejto obce, pozri Brusno-kúpele
** kúpele v tejto obci, pozri Kúpele Brusno
* časť obce na Slovensku v okrese Prievidza, pozri Chrenovec-Brusno 
* dedina v Poľsku v Západopomoranskom vojvodstve, časť gminy Połczyn-Zdrój, pozri Brusno (Połczyn-Zdrój)